เที่ยวทั่วไทย สไตล์พรีเมียม ครั้งที่ 27 รวมตัวผู้ประกอบการการท่องเที่ยวกว่า 300 บริษัท
สมาคมไทยบริการท่องเที่ยว (TTAA) ร่วมกับเครือข่ายผู้สนับสนุนภาครัฐและเอกชน จัดงานมหกรรมท่องเที่ยวครั้งยิ่งใหญ่ “เที่ยวทั่วไทย สไตล์พรีเมี่ยม” ครั้งที่ 27 Thai International Travel Fair 2021 (TITF#27) ระหว่างวันที่ 23-26 ธันวาคม 2564 ณ ทรูไอคอนฮอลล์ ชั้น 7 ศูนย์การค้าไอคอนสยาม โดยมีตัวแทนผู้ประกอบการการท่องเที่ยว โรงแรม ที่พัก จำนวน 280 บริษัท จากทุกภาคของไทยร่วมจัดโปรโมชันท่องเที่ยวราคาพิเศษ ทั้งการท่องเที่ยวเชิงนวัตวิถี ชิมชากระท่อมจากวิสาหกิจชุมชนเขาการ้อง จังหวัดชุมพร ชิมส้มโอทับทิมสยามจาก ไร่สวัสดิ์สุข จังหวัดนครศรีธรรมราช หรือจะเป็นการท่องเที่ยวสไตล์ Luxury ล่องเรือหรูคาตามารัน ทานอาหารริมชายหาด รวมถึงการออกบูทแนะนำการท่องเที่ยวของประเทศมาเลเซีย ฟิลิปปินส์ ไต้หวัน และญี่ปุ่น หลายแพ็คเกจการท่องเที่ยวในงาน สามารถใช้ร่วมกับโครงการทัวร์เที่ยวไทย ได้อีกด้วยสำหรับผู้ที่สนใจโปรโมชันการท่องเที่ยวราคาพิเศษ สามารถเยี่ยมชมงานได้ถึงวันพรุ่งนี้ ที่ทรูไอคอนฮอลล์ ชั้น 7 ศูนย์การค้าไอคอนสยาม